Datasets:

R5dwMg

/

zh-wiki-yue-long

like 2

係由日本電視台出品嘅劇集，總共兩季。其中第一季喺1994年4月16號到1994年7月2號首播，第二季喺1995年4月15號到1995年7月8號首播。亞洲電視喺1995年買過呢部劇嚟播。成部片圍繞犯罪同勵志、貧困題材為主。

12月8號，第二同三讀以九十三票贊成對零票反對通過。議長尤利·埃德爾斯坦就選舉日期召開會議，利庫德集團同猶太復國主義者聯盟就想3月10號選、工黨就要求喺3月17號選、沙斯黨同聖經猶太教聯盟就想3月24號選，而阿方就要求將選舉推遲到五月。

2015年2月，總理內塔尼亞胡因為執政利庫德集團嘅一條競選廣告被人告上法庭。而競選廣告一開頭就模仿咗「伊斯蘭國」嘅旗幟，跟住就打出字句「轉左」即係向恐怖主義低頭，暗示如果中間偏左陣營喺選舉入面贏出，「伊斯蘭國」就會喺以色列抬頭，呼籲選民要支持右翼嘅利庫德集團，支持總理內塔尼亞胡。

廣告喺2月14號攞上網冇耐就好快引起爭議。因為廣告背景歌腦咗一支由約旦流行樂隊組合，佢哋話內塔尼亞胡嘅政黨冇得到佢哋嘅同意就攞佢哋首曲，同賊仔冇分別。而呢支四人樂隊，成員都係巴勒斯坦難民嘅後代，本身就唔支持以色列政府，亦反對「伊斯蘭國」嘅所作所為。

由現任總理內塔尼亞胡嘅利庫德集團大勝，但係攞唔到過半數議席，要搵人嚟籌組聯合政府，預料內塔尼亞胡會聯同其他傳統右翼同宗教盟友嚟組黨，內塔尼亞胡就想拉攏前利庫德集團成員卡隆領導嘅中間派庫拉努黨，呢個黨喺呢次選舉攞咗十席，而卡隆早前話入閣條件係要做新政府嘅財長。

根據中央選舉委員會嘅初步點票結果，執政嘅利庫德集團喺國會百二席入面攞到三十席，而主要對手中間偏左嘅猶太復國主義者聯盟就少六席比預期嘅差。而猶太復國主義者聯盟領袖赫爾佐克就認輸，並且已經打電話畀內塔尼亞胡祝賀，同埋赫爾佐克強調唔會加入新政府，會繼續做反對派監督政府。

蝙蝠俠同蝙蝠車係漫畫家Bob Kane同埋故仔創作人Bill Finger合作而來，當時係DC Comics發行。蝙蝠俠最早出現喺Detective Comics #27。當時蝙蝠俠只係揸架普通紅色嘅私家車，並無蝙蝠車。

黐線係一套港產嘅Jackass電影，當中除咗有唔少嘅演員之外，亦包括咗唔少香港知名嘅演員演出，好似吳彥祖同埋李璨琛等嘅角色。響套片度亦有一啲危險動作嘅演出，好似響架車度揸住一部玩具車、玩BB彈、推人落海等。

學校喺1973年開辦，初期係廣州航道局嘅船員培訓班，辦學點喺海珠區新港東路近新洲一帶辦，直到1991年2月先至轉型成技工學校。1997年6月成立咗全廣東唯一航道行業技能嘅鑒定所。2001年5月跨海搬到黃埔區港前路嘅冷凍廠西邊隔籬繼續辦學。

喺2020年6月，北京未經諮詢或香港人同意強行訂立《港版國安法》後，觸發咗港人移民潮，有啲民主陣營國家亦給予比較寬鬆嘅門檻幫助香港人。唔同媒體對港人移民潮都有所嘅報道評論，但有部份親中派媒體就被指發放假新聞或者誤導，或者建基於虛假資訊發表評論。

梁振英係親中派入面最經常評論移英港人嘅人。例如，佢曾經指呢啲人只係移居唔係移民，因為佢哋無交還香港身份證或特區護照，又話呢啲人會被當地排斥。佢又喺2022年7月話，如果要移英港人簽署承諾書唔可以用香港嘅醫療服務，佢哋肯定唔制。

葉劉淑儀喺2022年4月發表文章，同意梁振英「移居非移民」嘅說法，又話當初BNO喺英國無居留權，只係旅遊證件，中國亦唔承認。而家英國推出BNO Visa，係違反承諾，挑釁香港人。不過，佢就話，事件涉及雙重國籍，移英嘅人好多係因為非政治因素，就算中國唔承認雙重國籍，處理問題都必須小心衡量利弊。

麥美娟喺2022年7月剛上任民政及青年事務局局長無耐後就發表種族血統區分言論，話有啲人同國家特登令香港年輕人同香港政府對立，聲稱佢地就算支持民主同自由都會幫佢地，仲強調香港年輕人無論移民去邊度，都係永遠中國人。

葉健強喺1953年喺廣州嘅橫街窄巷入面出世，從細個開始見證咗廣州30年嚟嘅社會變遷。1971年加入攝影圈做廣州新聞圖片社學新聞部搞攝影工作。1980年加入羊城晚報做攝影記者，之後發佈咗一系列攝影作品，尤其喺1981年10月1號拍嘅「導彈行街」同1988年喺南海官窯嘅一間工廠入面拍外來妹啱落火車就去工作單位報到嘅相而引起好大轟動。

1989年重喺廣州、佛山同中山市三地搞咗個人嘅單車橫跨美國攝影展覽。2002年，佢俾《城市畫報》大篇幅刊登咗佢廿年嘅街頭日記。2003年重向嶺南美術出版社出咗佢嘅攝影專集。2005年3月喺羊城晚報開咗《葉健強跑街》嘅攝影專欄。

國家師參與了入侵法國嘅行動，也投入過東線幾場主要戰鬥中，包括在庫斯克會戰嘅普羅霍夫卡戰役裡與蘇軍嘅第5近衛戰車軍團戰鬥。之後，國家師被送往西線，投入諾曼底嘅戰鬥，並參與了突出部戰役，最終於匈牙利和奧地利戰鬥至戰爭結束。

在波蘭戰役中，儘管親衛隊部隊渴望戰鬥嘅熱誠並未令人懷疑，但幾個事件中仍可看出其戰鬥效率不高。國防軍最高統帥部嘅報告中指出，親衛隊特務部隊常冒著不必要嘅風險暴露自己嘅位置、莽撞行事，招致了比陸軍還要高嘅傷亡率。

1939年10月，「德意志」、「日耳曼尼亞」和「元首」等團組成了親衛隊特務師，參與了1940年進攻西線嘅戰鬥。親衛隊師第一項任務喺攻擊荷蘭中部戰線和鹿特丹，在奪取鹿市後，嗰師連同其佢陸軍師展開攔截法軍嘅行動，迫使後者往泽兰與安特衛普退卻，接著掃蕩德軍佔領地中各個被孤立嘅口袋敵軍部隊。

強渡嗰河後，柯林根堡帶著僅六名部屬繼續往貝爾格勒市中心前進。很快地進入嗰座城後，柯林根堡遭遇到20名南軍士兵，但不費一槍一彈，後者就投降了。獲得些許增援後，「國家師」嘅分遣部隊守住嗰座城、擊退南軍嘅反擊，之後在嗰个國家大使館上升起了大面嘅卐字旗，宣告此城已落入德軍手中。

東線入侵階段期間，國家師依附於德國中央集團軍下，並參與了斯摩稜斯克附近嘅葉利尼亞戰役以及進攻莫斯科嘅行動。儘管德軍在對蘇戰爭初期尚算順利，但對於武裝親衛隊來說已經付出了極高昂嘅代價，國家師已損失了60％嘅實力，但還喺參加了莫斯科會戰，在蘇軍嘅反攻中受到重創，6月時尚有2,000人實力嘅「元首」團在現在已減少到35人上下。

經過短暫而激烈嘅戰鬥後，國家師再度進行重整工作，這時國家師已被轉為裝甲師，正式全稱為「親衛隊裝甲師『國家』」。改編期間，國家師留下其部份單位於東線，名為「國家戰鬥群」，又名為「蘭姆丁戰鬥群」。呢个師修整期間調往西線，並參加了圍剿法國境內游擊隊嘅行動，其中還發生了格拉訥河畔奧拉杜爾嘅屠殺事件。

1943至1944年期間嘅冬季，蘇軍對中央戰線發動了大規模嘅冬季攻勢，包圍了眾多嘅德軍單位，國家戰鬥群即為其中一支，親衛隊第2裝甲軍發動突擊，勉強救出了國家戰鬥群嘅幾支單位。1944年2月，呢个戰鬥群轉調法國加入呢个地嘅國家師，同樣地，國家師留下了一支小單位於東線，並命名為「魏丁格爾戰鬥群」，隨後撤退至赫梅利尼茨基與捷尔诺波尔。

國家師先喺跨越塞納河，接著撤至德國本土嘅齊格菲防線之後。國家師接著參與了「突出部戰役」，將穿越阿登森林，往安特衛普進發，行動自1944年12月16日發起。在通過默茲河37公里後，國家師於12月25日在马奈一帶被阻滯，並漸漸被盟軍嘅反攻所擊退。

國家師成員共有69位騎士鐵十字勳章、151位金質德意志十字勳章和29位荣誉勋饰獲得者。其中，有三位喺寶劍級、10位喺橡葉級騎士鐵十字勳章擁有者。隨著時間過去，呢个單位越來越多嘅更高級嘅勳獎獲得者，令呢个師超過其佢武裝親衛隊師。

呢个師嘅戰車團在111星期嘅戰鬥中誕生了20名騎士鐵十字勳章、17名金質德意志十字勳章獲得者，以損失500輛戰車嘅代價，摧毀了敵軍1,730輛戰車與突擊砲。呢个單位在其戰鬥全期共摧毀敵軍超過2,000輛戰車，超過其佢所有嘅德軍野戰師。

德國當局曾有意見要將戴克曼因屠殺案而起訴，但在那之前呢个人即於戰鬥中陣亡。1953年1月12日，此案於波尔多召開軍事法庭審理，審理當時曾參與嘅200人中、現今亦存活嘅65人。僅21人到場，其中7人為德國人，另外14人為阿尔萨斯嘅法籍德裔人。

自身類別，電腦程式用字，類別一種，元類別一種，但亦有講法，佢唔完全合符元類別，皆因佢唔能改變物件承繼方式，亦即層層向上搵承繼類別嘅嘢，唔能改變搵法。類別造出物件時，背後為物件生多個物件，如影隨形，以描述自身，就為自身類別。

以Smalltalk開始，有種設計思想認為，物件導向程式語言，類別本身都可以為物件。咁依類程式語言，類別本身，亦都係物件。咁類別個物件，就喺定義類別就生出來。類別嘅資料結構方面，除咗有成套實例變數，亦成套定義常數，另外再有成套類別變數，視為類別嘅狀態，所有佢嘅實例都可共用。

以依個背景，就可以講自身類別。件件物件，包括前面講過，類別本身就係物件，都自動黐咗塊貼身膏藥，名叫自身類別。物件嘅自身類別。可以喺自身類別上面，定義方法。依啲方法，就只限喺嗰物件專屬。若果件物件唔係類別，咁就只可以嗰件物件先叫到出來行。

強迫症係一種精神病。有強迫症啲人做開嗰樣嘢，係都要繼續做，但係未必好鍾意，如果有人迫佢哋戒或者轉就好悶或者緊張。或者係重覆動作，例如每晚要鎖門鎖够十次先安樂。有強迫症啲人不斷諗同一樣嘢。重有，患者明知自己啲動作係唔正常、多餘，但係戒唔甩。

碼頭喺1990年12月26號正式喐手起，1993年10月15號起好嗮。初期連同出入港公路3.07km同碼頭嗰6個泊位整咗出嚟。1997同2002年先後夾埋整多咗總共5個泊位。2000年俾交通部定做一級客運港口碼頭，2002年4月重成為以交通局做主體，喺灕江旅遊客運管理嘅一部分。

彌撒曲，喺天主教，係指喺彌撒同其他禮儀入面用嘅禮儀經文，配咗音樂之後而成嘅歌。爾啲禮儀經文包括例如垂憐頌、光榮頌、天主經等等，或者例如亞肋路亞、亞孟等等嘅短句。同一般聖詩唔同嘅係佢哋嘅字係禮儀嘅一部分，就算唔唱出來都要講出來。

作彌撒曲好多時會作成套，等啲音樂有一致嘅感覺，但係中文嘅彌撒曲就算作嘅時候有成套作，用嘅時候好多時都係溝亂用。喺而今嘅西方，真係喺彌撒用嘅成套嘅彌撒曲順序包括垂憐頌、光榮頌、聖聖聖、信德的奧蹟、亞孟同羔羊頌。

Sans係一隻骷髏骨頭，亦都係Papyrus嘅哥哥，身材矮細，好鍾意講笑話。雖然佢嘅對話大多數都係用Comic Sans MS字體造成，但係當佢認真，或者喺某啲特別情況之下嘅時候，佢嘅對話就會用到遊戲嘅預設字體。

國際象棋開局，或者就咁叫開局，係一盤國際象棋嘅對局入面三個階段嘅第一個，另外兩個分別係中局同殘局。好多嘅開局行法都有專有嘅名，好似係西西里防禦、西班牙開局、Colle 系統咁。The Oxford Companion to Chess 呢本書入面列咗 1,327 個有名嘅開局同變著，但其實除此之外仲有好多或常見或罕見嘅唔同開局。

個porfolio入面雖然有幾種穏陣啲嘅公司，但因為 detachment point唔係百分百，就算佢哋乜事都冇，只要portfolio入便其他公司出問題，都會領嘢。投資者唔小心就會有錯覺。因為賣時冇講清楚抵押品係乜，有啲嘢會嚴重到七間藍籌掛住成百幾張CDO，投資者都唔知。

天道神學院係加拿大安大略多倫多嘅一間基督教跨教派嘅私立大學，1894年創校嗰陣係一間聖經學校，1976年成立神學院，2003年獲准升格成為大學，2020年獲准正式改名，但係中文名沿用「天道神學院」而唔叫大學。

Saulteaux人，中文音譯稱梳拖人、 索特人， 又稱平原奧志布偉人， 係個美洲原住民族群，奧志布偉人嘅一個分支。梳拖人係奧志布偉人各分支裏面分佈區域靠西嘅一支，受到平原印第安人文化影響，佢地嘅習俗同傳統文化因此係平原文化同林地文化嘅混合。

翠虛過倉梧，遇大旱，咁佢拎住鐵鞭，跳入龍潭，驅龍落大雷雨。翠虛過三山大義渡，洪流大到啲舟艇唔敢行，佢就拎住笠就過咗。過欽管道中，遇到羣盗拉殺，盗散水之後，佢自己復蘇。又可以含水銀，第二日變白金。最後傳丹法畀白三蟾。

余氏從事廣告業界三十多年，曾經做過幾間廣告公司嘅高層主管，同埋電視台民視副總經理嘅職位，喺2018年9月退休。2019年11月，佢同親民黨主席宋楚瑜搭配參選2020年中華民國總統選舉，首次參與政治活動，但係喺2020年1月11號選舉失敗。

蘇聖瑪麗有一個嗌蘇聖瑪麗機場嘅機場，另外亦有一條嗌17公路嘅高速公路，嗰道亦有一條嗌國際大橋嘅橋，通去美國。公共運輸方面，蘇聖瑪麗嘅巴士公司係灰狗巴士，同時亦有一間嗌Sault Ste. Marie Transit嘅短途巴士公司並存。

假結婚係指爲咗一啲目的去同一個人舉行婚禮或者法律上結婚，但係之後並唔係好似夫妻之間咁樣去生活。通常目的係爲咗得到結婚之後先有嘅好處、權利，例如透過結婚去移民、去外國打工，或者享受政府針對已婚人士嘅政策、福利咁樣。

文明帝國係由Francis Tresham發明嘅棋，1980年喺英國發行，1981年喺美國由Avalon Hill發行。呢隻棋可以兩至七個人玩，可以玩八個鐘以上。呢個棋嘅牌子已經俾孩之寶控制，但唔再喺美國出新貨。

文明帝國棋盤圍繞住海中海多個地區，每一個玩家代表一個部族不斷發展，一分為二，二分為四咁生落去，至到一定程度可以起城市並生產物資，每個部族都要爭取佢嘅發展空間，生產最多嘅物資以換取最大嘅交易成果，換取技術，去到新鐵器時代要求而趨向勝利。

呢個棋部族間少不免會有戰爭，但主要目的都係發展，好少有滅族嘅情況。當部族發城市展到一定程度，就會隨機出災難，呢啲災難係混入物資牌度，甚至可以交易畀其他部族，災難嘅影響好多時比起戰爭重大，所以應付災難係好重要嘅事。

最初個名叫 “Neue Haas Grotesk”，係同呢隻叫 Akzidenz Grotesk 字款掙市場，之後喺1960年改名做 Helvetica，嚟自 Confederatio Helvetica，即係瑞士嘅拉丁名。

興坪古鎮係中國廣西桂林嘅地名兼旅遊景區，亦係中國歷史文化名鎮，位置喺陽朔東南25km嘅地方。城區相傳喺三國吳時期開搞。呢個鎮之所以出名，係因為中國人民銀行喺1999年發行嘅20文紙背面個圖案喺呢度攞景，加上附近都係啲古色古香啲村鎮。

感覺型失語症係一種同語言相關嘅病。有感覺型失語症嘅病人講嘢嗰陣能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係「我知隻狗有啲唔舒服所以我想佢去行吓，我想好似你講嘅噉照顧吓佢」。